I denne opgave skal du lave en hjemmeside og tilhørende CMS system, med største delene af fokus på CMS systemet.

Selve sidens tema er lp’er, det vil sige at design og funktionalitet af siden skal henvende sig til brugere og eventuelle købere af lp’er, find her inspiration på nettet til hvordan en sådan side kunne se ud, og hvilke funktioner den kunne have, se fx vinylpladen.dk

## Minimum Krav til siden:

1. Der skal være et loginsystem der anvender hashing og salting af dit password
2. Siden skal have en nyhedssektion hvor den besøgende kan se hvilke lp’er der kommer i nærmere fremtid, antallet af viste nyheder er op til dig
   1. Til nyheder skal der som minimum fremgå udgivelses dato og navn, kunstnernavn, og cover billede
3. Der skal være en generel oversigt over lp’er inddelt i musik genre
4. Man skal kunne se en detaljevisning af en lp, hvor der skal fremgå:
   1. Cover billede
   2. Numre på lp’en
   3. Kunstnernavn
   4. Navn på udgivelse
   5. Udgivelses dato
5. Der skal være en administrationsdel (CMS system) der er beskyttet af dit loginsystem, her fra skal man kunne:
   1. Administrere alle lp’er, med tilhørende cover billede, kunstnernavn, numre på lp’en, navn og dato på udgivelsen
   2. Administrere alt indhold i nyheder
   3. Oprette, slette og redigere musik genre
   4. Redigere i generel information på siden

Prøv at arbejd så struktureret som muligt gennem hele opgaven, det er altid godt at ligge en slagplan inden du kaster dig over selve kodningen, specielt kan det spare dig for en masse tidsspild og frustrationer, hvis du gennemtænker din databasestruktur og opbygger denne, inden du begynder at kode siden.

HUSK ”learning by doing” er vejen frem, så fortvivl ikke hvis det ikke alt sammen ligger lige til højrebenet, det skal nok komme, og det er det der er meningen med denne opgave.